หุ้นพุ่งกระฉูดปิดบวก30จุด
หุ้นไทยบวกแรงตามทิศทางตลาดโลกดัชนีปิดที่ 1,158.07 จุด เพิ่มขึ้น 30.97 จุด มูลค่าซื้อขาย
11 มิ.ย. 2555

หุ้นไทยบวกแรงตามทิศทางตลาดโลกดัชนีปิดที่ 1,158.07 จุด เพิ่มขึ้น 30.97 จุด มูลค่าซื้อขาย 




ตลาดหุ้นไทยวันที่ 11 มิ.ย. ปรับตัวขึ้นแรง ตามทิศทางตลาดหุ้นโลก รับข่าวประเทศสเปน ขอรับความช่วยเหลือด้านการเงินจากกองทุนเพื่อรักษาเสถียรภาพทางการเงินของยุโรป ( EFSF ) ซึ่งแรงซื้อที่กลับเข้ามาในกลุ่มพลังงาน และปิโตรเคมี รวมทั้งกลุ่มแบงก์ ไล่ดัชนีขึ้นไปปิดสูงสุดของวัน 1,158.07 จุด เพิ่มขึ้น 30.97 จุด หรือ 2.75 % มูลค่าซื้อขาย 30,693.33 ล้านบาท 
หลักทรัพย์ที่มีมูลค่าซื้อขายสูงสุด 5 อันดับแรก 
1.PTTGC มูลค่าซื้อขาย   2,383.84 ล้านบาท  ปิด 59.50 บาท เพิ่มขึ้น 2.75  บาท
2.SCB มูลค่าซื้อขาย 1,964.47   ล้านบาท  ปิด 138   บาท เพิ่มขึ้น 3.50  บาท 
3.PTT มูลค่าซื้อขาย 1,597.12   ล้านบาท  ปิด 320   บาท เพิ่มขึ้น  11 บาท 
4.KBANK มูลค่าซื้อขาย 1,362.71   ล้านบาท  ปิด 157   บาท เพิ่มขึ้น  6.50 บาท 
5.TOP มูลค่าซื้อขาย 1,279.74    ล้านบาท  ปิด 62.50   บาท เพิ่มขึ้น 3 บาท 
นายสุกิจ อุดมศิริกุล ผู้จัดการอาวุโส ฝ่ายกลยุทธ์การลงทุนลูกค้าบุคคล บริษัทหลักทรัพย์ไทยพาณิชย์ กล่าวว่า ตลาดหุ้นปรับตัวขึ้นแรง ส่วนหนึ่งเป็นผลจากการซื้อกลับหุ้นพลังงาน และปิโตรเคมี ที่ก่อนหน้าราคาตกหนักมาก เชื่อว่าการขึ้นแรงของดัชนี ทำให้วันพรุ่งนี้ ( 12 มิ.ย.) มีโอกาสถูกขายทำกำไรออกมา แต่การปรับตัวของตลาดจะไม่รุนแรงมาก เนื่องจากตลาดยังไม่มีข่าวร้ายใหม่เข้ามา และรอผลการเลือกตั้งประเทศกรีซ วันที่ 17 มิ.ย.นี้ 
สำหรับการเคลื่อนไหวของดัชนีสัปดาห์นี้ มีกรอบเคลื่อนไหวบวก-ลบ ที่ระดับ 1,150 จุด